Kruvinasis sportas

Kruvinasis sportas – bet kuri sporto šaka arba laisvalaikio praleidimo forma, kurioje žalojami arba žudomi gyvūnai.Blood sport, Merriam-Webster dictionary Tai gali būti kovinės gyvūnų tarpusavio varžybos arba jų kova su žmogumi, gyvūnų pjudymas šunimis, medžioklė ar žvejyba kaip laisvalaikio praleidimas, bei kita.

 Istorija 

Sporto šakos, kuriose gyvūnai žalojami arba žudomi, žinomos nuo senų laikų. Pavyzdžiui, manoma, jog gaidžių kautynės atsirado Indijoje apie 2000 m. pr. m. e.David M. Sherman. Tending Animals in the Global Village. Blackwell Publishing, 2002, p. 46, o įvairių paukščių peštynių stebėjimas buvo mėgstama laisvalaikio praleidimo forma antikinėje Graikijoje.M. Gwyn Morgan. Three Non-Roman Blood Sports. The Classical Quarterly (1975), New Series, 25:117-122 Cambridge University Press Senovės romėnai taip pat yra pagarsėję tiek gladiatorių kautynėmis su įvairiais laukiniais žvėrimis, tiek gyvūnų tarpusavio kovų rengimu.Donald G. Kyle. Spectacles of death in ancient Rome. Routledge, 2001

Viduramžiais Anglijoje buvo populiarios gyvūnų kautynės, jų pjudymas šunimisTony Collins, John Martin, Wray Vamplew. Encyclopedia of traditional British rural sports. Routledge, 2005, o kitose Europos valstybėse buvo praktikuojama pramoginė medžioklė.

Pradedant XIX a. kai kurios kruvinojo sporto šakos pradėjo sulaukti stipresnės kritikos Europoje ir Šiaurės Amerikoje. Dalis jų buvo uždraustos atsiradus pirmiesiems gyvūnų apsaugos įstatymams, tačiau kitos (pavyzdžiui, korida) tebėra praktikuojamos lig šiol. Kitose pasaulio valstybėse kruvinasis sportas yra mažiau arba visai nereguliuojamas.

 Rūšys 

 Bulių kautynės (korida)
 Gaidžių kautynės
 Šunų kautynės
 Pjudymas šunimis
 Medžioklė
 Žvejyba

 Kritika 

Daugelis gyvūnų gerovės organizacijų kritikuoja kruvinojo sporto šakas dėl jų žiaurumo arba nepakankamo gyvūnų gerovės užtikrinimo. Pavyzdžiui, Amerikos žiauraus elgesio su gyvūnais prevencijos asociacija rekomenduoja nepalaikyti tokio sportoFight Animal Cruelty, ASPCA, o gyvūnų teisių šalininkai, kaip kad profesorius Gary Francione, teigia, kad bet koks gyvūnų naudojimas sporte negali būti pateisinamas moraliai, todėl žmonės turėtų rinktis kitokias, gyvūnų neįtraukiančias pasilinksminimo ar laisvalaikio praleidimo formas.Francione, Gary L. Introduction to Animal Rights. 2000. Temple University Press

 Taip pat skaitykite 
 Gyvūnų sportas

 Šaltiniai